Bobescleye

thumb|bobescleye a ene djin
Li **bobescleye** (/bɔ.bɛs.klɛj/) pacô rascourti a **bobe** u a **scleye**, c' est on spôrt d' ivier, ki s' fwait avou on grand scleyon, tcherdjî d' onk, deus, u cwate djins, ki s' enonde, et dischinde el pus rade possibe on pindant d' tiene avou des tournants, sol glaece.

## Mwaissès dnêyes
Po les ekipaedjes di cwate djins gn a on moenneu, deus poûsseus eyet on frinneu. Po l’ espôrt a deus, i gn a bén seur pont d’ poûsseus.

Å cominçmint, i tchôcnut tertos po prinde del vitesse eyet après, i sôtelnut dins l’ bobe.


2021-02-05 2nd run 2-woman bobsleigh (Bobsleigh & Skeleton World Championships Altenberg 2021) by Sandro Halank–085.jpg|deus coreuses bedjes s' enondant
2020-02-21 1st run 2-woman bobsleigh (Bobsleigh & Skeleton World Championships Altenberg 2020) by Sandro Halank–287.jpg|ene ôte ekipe, sifwaitmint
2020-02-21 1st run 2-woman bobsleigh (Bobsleigh & Skeleton World Championships Altenberg 2020) by Sandro Halank–296.jpg|zouplant so li scleye
2020-02-21 1st run 2-woman bobsleigh (Bobsleigh & Skeleton World Championships Altenberg 2020) by Sandro Halank–299.jpg|vo l' la dsu !


Les bobes dischindnut a des vitesses alant di 120 a 160 kilometes a l' eure.

Cwand on e-st evoye, c’ est sortot ene kession di tradjectwere po daler l’ pus rade possibe. L’ éndjin est djusse controlé på moenneu, på frinneu eyet pal gravité. L' éndjin doet dmorer å mitan del voye. S' i va di trop sol dizeu dins les tournants, i fwait dipus di tchmin eyet piede do tins so les ôtes. S' i va trop sol dizo do tournant, el foice cintrifudje va rastrinde et li scleye vénrè foû des tournants pus doûçmint.

## Pisse
Ene pisse est 1200 a 1600 metes longue avou on pindant di 8 a 15 åcint. I gn a 15 a 20 tournants, mins djamåy les minmes. I fåt sawè ki, dins les tournants, les meurs di glaece polnut esse disca shijh metes hôts.


Bob su Strada.jpg|djouwaedje sol voye, e l' Itåleye
Korketrekkeren 1952 Olympics.jpg|pisse naturele, Norvedje
CE Austria2005 043.jpg|pisse naturele, Otriche
Switzerland-01849 - Bobsleigh Turn -1 (21678186803).jpg|pisse e l' Swisse
2022-01-23 Olympia Bob Run St. Moritz–Celerina at 2021-22 St. Moritz–Celerina Luge World Cup and European Championships by Sandro Halank–040.jpg|a Sint-Morize (Swisse)
Bobbahn-Altenberg-4.JPG|pisse e l' Almagne
Two-man bobsleigh, 2014 winter Olympics, Jamaica.jpg|pisse a Sotchi (Rûsseye), ås djeus olimpikes d' ivier, 2014


thumb|masse di bobescleye di 1932

## Ahesses
Les frins, c’ est des båres dintlêyes ki s’ vegnnut planter dins l’ glaece. On n’ les fwait daler ki cwand el bobescleye a passé l’ lene d’ arivêye. 

Les coreus ont des casses et des tnowes di licra ki diminouwnut bråmint el prijhe å vint.

Il ont des solés ås crampons, mins nén come les cis des djouweus d’ fotbale : roci, gn a dipus d’ 250 crampons pa solé.

## Istwere
Les coûsses ont comincî a Sint-Morize e 1889. A ç’ moumint la, c’ esteut des sployons d’ bos avou des lames di fier. Asteure, les scleyons d’ bos ont stî replaecîs pa des éndjins di fibes di carbone, a môde di cabene. 

On s’ arindjive po k’ les djins ki s’ metént dsu fouxhénxhe pezants : disca 118 kilos.


Bobfahrer Davos.jpg|ekipe swisse, e 1910
Sánkári nad T. Poliankou.jpg|e l' Eslovakeye, e 2016
Hans Eisenhut and Max Houben 1932.jpg|deus Bedjes, e 1932


## Rilomés coreus
* Eugenio Monti, on coreu itålyin k’ a stî shijh côps medayî olimpike dins les anêyes 1950 et 1960.
* Wolfgang Hoppe, èn Almand, avou shijh medayes eto, di 1984 a 1992.

## Sourdants